
ОБЩИНА СВИЛЕНГРАД 
и 
НАРОДНО ЧИТАЛИЩЕ „ПРОСВЕТА 1870” СВИЛЕНГРАД
ОРГАНИЗИРАТ
  ОСМИ МЕЖДУНАРОДЕН ФОЛКЛОРЕН ФЕСТИВАЛ 
„ ПЕСНИ И ТАНЦИ БЕЗ ГРАНИЦИ”

07.06.2013 г.- 09.06.2013 г.

РЕГЛАМЕНТ

Международният фолклорен фестивал „Песни и танци без граници” се провежда под патронажа на Кмета на Община Свиленград  инж.Георги Манолов.  
І. УСЛОВИЯ ЗА УЧАСТИЕ:

Във фестивала могат да участват певчески групи, танцови състави, ансамбли,   индивидуални изпълнители певци и инструменталисти от България и чужбина без  възрастови ограничения.
ІІ. КРЕТЕРИИ ЗА ОЦЕНКА И ИЗИСКВАНИЯ КЪМ УЧАСТНИЦИТЕ:

2.1. Певчески групи - обработен фолклор: 
Изпълняват 3 песни различни по стил или програма с общо времетраене 10 минути.
Критерии за оценка: чиста интонация, динамика, щрихи, спятост, ритмичност.
2.2. Певчески групи - автентичен фолклор:
Изпълняват 3 песни от региона, който представляват (по възможност различни по  характер, в различен размер) или програма с общо времетраене 10 минути. 
Критерии за оценка: чиста интонация, динамика, щрихи, спятост, ритмичност.
2.3. Танцови състави:
Изпълняват 3 хора или програма с общо времетраене 20 минути (по възможност от различни  региони на България).

Танците могат да бъдат автентични, сюжетни или с авторска хореография. 
Критерии за оценка: стил, артистичност, оригинални костюми, музика, хореография.
2.4.  Ансамбъл
Изпълнява свободна програма, включваща танц, песни, музика с времетраене до 30 минути.
Критерии за оценка: стил на изпълнение, артистичност, оригинален костюм, музика, песни, хореография, чисто музикално интониране, ритмичност, динамика.
2.5. Индивидуални изпълнители - певци:

Изпълняват две песни - бавна и бърза, с обща продължителност до 5 минути.
Критерии за оценка: чиста интонация, динамика, щрихи, спятост, ритмичност.
2.6. Индивидуални изпълнители – инструменталисти:

Изпълненията могат да бъдат на инструментите: кавал, гайда, гъдулка, тамбура и др. , като се изпълняват две пиеси - бърза и бавна, от региона, който представят, с обща продължителност до 5 минути. 
Изпълнителите си осигуряват музикален съпровод на живо или  синбек на CD.

Участниците  заплащат такса за участие както следва:

· за индивидуални изпълнители -10 лв. на участник;
· за групи - 3 лв. на участник.

Таксите се внасят в касата на  НЧ «Просвета 1870» при пристигането на участниците, като получават съответния разходооправдателен документ.
Всички желаещи да участват попълват Заявка по приложен образец (Приложение 2) и я изпращат до 28.05.2013 г. на  адрес : 

Гр. Свиленград, 6500, област Хасково, бул.” България” № 69 а
НЧ «Просвета-1870» или на e-mail: prosveta1870_projekt@abv.bg
Редът на явяването се определя от организаторите след постъпване на заявките. Програмата ще бъде предоставена на всички записали се участници до 31.05.2013 г.

Със заявленията за участие е необходимо да се изпратят:

· творческа биография на участника/участниците;
· репертоар за участие във фестивала и времетраене на изпълненията;
· точен адрес, телефон или e-mail.
За всеки състав или индивидуален изпълнител изпратете отделна заявка!
Организаторите на фестивала не поемат разноските на участниците за пребиваването им в Свиленград.
Изпращаме Ви преференциални оферти за  нощувки и за туристически маршрути и ако желаете, моля да посочите избраните от Вас варианти. 

Посрещането и регистрацията на участниците при пристигането им ще се извърши в НЧ «Просвета 1870», гр. Свиленград.
Участниците предоставят на МФФ ”Песни и танци без граници” авторските права да излъчват и да разпространяват по радия и телевизии записите от концертите, изнесени по време на фестивала. 

ІІІ. ОЦЕНКА И НАГРАДИ:

Оценяването ще се извършва от тричленно професионално жури в състав: 

Председател - проф. Милчо Василев - Ректор на Академията за музикално танцово и изобразително изкуство гр. Пловдив и членове: Представител на община Свиленград и Стефан  Йорданов - хореограф и преподавател в Академията за музикално танцово и изобразително изкуство гр. Пловдив. 
Оценката и награждаването ще се извършват в две възрастови групи:

· I-ва група – до 16 години (Доказва се със списък на участниците (Приложение 1). В тази група попадат изпълнители, които в колектива си имат повече от 50%  участници на възраст под 16 навършени години.

· II-ра група - изпълнители над 16 навършени години.

Наградите са осигурени от Община Свиленград и ще се присъдят  в следните категории: танцов състав, ансамбъл, певческа група - автентичен фолклор, певческа група - обработен фолклор, индивидуален изпълнител певец и индивидуален изпълнител инструменталист;
Наградите във всяка категория са следните:

· 3-то място – Диплом и бронзов медал

· 2-ро място – Диплом и сребърен медал

· 1-во място – Диплом, златен медал и парична премия.

Журито си запазва правото да не присъди  всички предвидени награди.

Всички участници във фестивала получават грамота. 
За контакти и повече информация:

тел: 0379 71371, e-mail: prosveta1870_projekt@abv.bg
